OpenLLM-France/wikimedia huggingface dataset:
# Domesday Book

El Domesday Book (també conegut com a Domesday o Winchester Book) era el primer registre d'Anglaterra completat el 1086. El rei Guillem I el Conqueridor l'encarregà i era similar a un cens actual.
El nom prové d'un mot de l'anglès antic, «dom» ('comptar' o 'comptabilitat') i «day» ('jorn'), domesday significa, doncs, el jorn en què un senyor i els seus feudataris fan els comptes. En les religions cristianes, el mot semblant doomsday s'utilitza per a designar el Judici final, quan segons la teoria escatològica del llibre de l'Apocalipsi, Jesús de Natzaret hauria de tornar per fer els comptes de cada un dels humans.
La tradició diu que a Nadal del 1085 Guillem s'estava a Gloucester i «tenia una conversa molt llarga amb els seus consellers; trameté els seus súbdits a tot Anglaterra per anar a cada poble (…) a investigar quantes terres i bestiar posseïa cada propietari i quin n'era el valor». Volia informació sobre el país que acabava de conquerir per poder-lo administrar i gravar les terres amb impostos. El registre, escrit en llatí, tot i tenir unes paraules en llengua vernacla quan no hi havia equivalent llatí, tenia força de llei i era inapel·lable.
El Llibre de Domesday són en realitat dues obres independents. Una, coneguda com a Little Domesday (Petit Domesday) cobreix Norfolk, Suffolk i Essex. L'altre, Great Domesday (Gran Domesday) cobreix la resta d'Anglaterra amb l'excepció de les terres del nord (Westmorland, Cumberland, Northumberland i Durham), que feien part d'Escòcia; Durham es registrarà gairebé un segle més tard al Llibre de Boldon l'any 1183. No hi ha cap registre de Londres, de Winchester i d'algunes altres ciutats més. L'omissió d'aquestes ciutats és probablement una conseqüència de la seva mida i complexitat.
El llibre es conservava inicialment al tresor reial de Winchester, la capital dels reis normands, i en aquesta època es deia Book of Winchester (llibre de Winchester). Quan el tresor va transferir-se a Westminster, probablement sota el regnat d'Enric II d'Anglaterra, el llibre el va seguir. Va romandre a Westminster fins al regnat de la reina Victòria, quan van transferir-lo al Chapter House i després al Public Record Offici a Londres. Avui s'exposa al públic dins d'una caixa de vidre als National Archives a Richmond.
El llibre va utilitzar-se sovint a les corts durant tota l'edat mitjana i encara avui pot servir de prova en alguns rars plets.
Des de l'agost de 2006, en penjar la versió íntegra del llibre en internet, els National Archives (Arxiu Nacional del Regne Unit) van fer-lo accessible per primera vegada al gran públic.

## Referències

* ↑ Robert Berkhofer, III, Day of Reckoning: Power and Accountability in Medieval France(Philadelphia, 2004), pp. 166-68
* ↑ Anglo-Saxon Chronicle
* ↑ «Domesday Book, History Magazine (en anglès)». Arxivat de l'original el 2019-06-27. [Consulta: 23 febrer 2007].
* ↑ Text integral del Llibre de Domesday
# Deteriorament orbital

El deteriorament orbital és el procés, usualment perllongat, de la reducció de l'altura de l'òrbita d'un satèl·lit.
Aquest fenomen pot deure's a la fricció produïda amb l'atmosfera, a causa de les freqüents col·lisions entre el satèl·lit i les molècules d'aire de l'entorn. Quan l'activitat solar augmenta, aquesta fricció augmenta també, a causa que escalfa i, en conseqüència, expandeix l'atmosfera superior. Per a cossos grans els efectes de marea poden provocar deterioració orbital, i per a objectes encara més grans la radiació gravitacional també pot ser un factor rellevant.

## Per efectes de marea

Una òrbita pot també decaure per efectes de la marea quan el cos en òrbita és prou gran com per aixecar un significatiu embalum de marea en el cos que està en òrbita i que aquest en una òrbita retrògrada o per sota de l'òrbita sincrònica. El resultat de la interacció de marees li treu impuls del cos en òrbita i ho transfereix a la rotació de la primària, reduint l'altitud de l'òrbita fins que els efectes de fricció entren en joc.
Exemples de satèl·lits sotmesos a la degradació orbital per marea són la lluna de Mart Fobos, la lluna de Neptú Tritó, i el planeta extrasolar TrES-3b.

## Per la radiació gravitatòria

Sempre que dues masses orbiten al voltant de l'altra, l'efecte combinat de la curvatura de l'espaitemps dels objectes en moviment produeix ones gravitatòries que porten energia orbital. Per a petites masses aquest efecte és insignificant però per a objectes molt massius com forats negres, i estels de neutrons, l'energia transportada pot ser prou ràpida com per fer que les seves òrbites caiguin en una espiral l'un amb l'altre, i amb el temps fusionant les dues masses.

## Referències

* ↑ «Satellite Orbital Decay Calculations» (PDF) (en anglès). Australian Government. [Consulta: 20 gener 2016].
# Domènec Pié Burguès

Domènec Pié Burguès (1889-1959) fou un músic que guanyà l'oposició a l'organistia de la basílica del Sant Esperit de Terrassa el 1927. La regentà fins al seu traspàs.
Realitzà còpies de dues obres de Beethoven que podem trobar al fons musical TerC (Fons de la catedral-basílica del Sant Esperit de Terrassa), juntament amb un motet, un trisagi i un recull de cançons de la seva autoria.

## Referències

* ↑ «Obra de Domènec Pié i Burguès a l'IFMuC».

## Bibliografia

* GREGORI I CIFRÉ, Josep Maria. El fons musical de la Catedral-Basílica del Sant Esperit i el seu repertori. Barcelona: Generalitat de Catalunya, Departament de Cultura i Mitjans de Comunicació, 2007, p.7-8.
* RAGÓN, Baltasar. El arte y los artistas en Tarrasa. Terrassa: Imp. J. Morral, s.a., p.19 i 80.
* FREIXAS I VIVÓ, Josep. Músics terrassencs o vinculats a Terrassa nascuts abans del segle xix.. Terrassa: Escola Municipal de Música de Terrassa- Arxiu Tobella, 1980, p.111.
# Dinosauria (desambiguació)

«Dinosauria» té aquests significats:
* Dinosauria: el nom científic en llatí del superordre al qual pertanyen els animals vulgarment anomenats «dinosaures»;
* Dinosauria (museu): un museu situat a Espéraza (en el sud de França) i especialitzat en l'exposició permanent d'esquelets complerts de dinosaures.
# Dengbêj

Els dengbêj són cantadors o recitadors d'històries, o poetes-cantors, kurds, dipositaris de les tradicions i de la llengua kurda. El seu repertori està constituït per cants, transmesos oralment, d'esdeveniments històrics o èpico-llegendaris.
La figura dels dengbêj és comparable en part a la dels aedes de l'antiga Grècia o a la dels bards celtes. El cant dels dengbêj va acompanyat a vegades per instruments de vent com el blur i el düdük. Els textos dels dengbêj varen ser recopilats entre la fi del segle xix i principis del segle xx pels etnògrafs alemanys Oskar Mann i Albert Socin.

## Referències

* ↑ «Kurdish music». A: Simon Broughton et al (eds), World music, Vol. 1: Africa, Europe and the Middle East, London: Rough Guides, 1999, pp. 378-384 (Google libri), ISBN 1858286352, ISBN 9781858286358
* ↑ Christine Allison, The Yezidi oral tradition in Iraqi Kurdistan, Richmond: Curzon Press, 2001, ad indicem (Google libri), ISBN 0-7007-1397-2, ISBN 9780700713974
* ↑ Oskar Mann, Kurdisch-Persische Forschungen: Die Mundarten der Mukri-Kurden, Berlin: G. Reimer, 1906-9
* ↑ Eugen Prym e Albert Socin, Kurdische Sammlungen, 2 voll., St. Petersburg, 1887-90

## Enllaços externs

* Scalbert Yücel, Clémence «The Invention of a Tradition: Diyarbakir's Dengbêj Project» (en anglès). European Journal of Turkish Studies, 01-10-2009 [Consulta: 6 desembre 2016].
# Djamel Zidane

Djamel Zidane (28 d'abril de 1955 a Alger, Algèria) és un exfutbolista algerià.
Disputà dues Copes del Món de futbol amb la selecció algeriana, les edicions de 1982 i 1986. En aquesta segona marcà un gol.
Pel que fa a clubs, passà la major part de la seva carrera al futbol belga, defensant els colors de clubs com KSC Lokeren, KV Kortrijk o KRC Genk.

## Referències

* ↑ «World Cup Trivia - Fathers, Sons and Brothers, Uncles and Nephews».
* ↑ Djamel Zidane Fitxa i estadístiques a la FIFA
* ↑ fifa.com Arxivat 25 June 2012$^{[Datemismatch]}$ a Wayback Machine.
* ↑ Djamel Zidane a National-Football-Teams.com (anglès)

## Enllaços externs

* «Algeria’s first Zidane». FIFA.com, 17-02-2009. Arxivat de l'original el 2009-02-20. [Consulta: 18 febrer 2009].
* National-football-teams
# Dupontia perlucida

Dupontia perlucida és una espècie de gastròpode eupulmonat terrestre de la família Euconulidae.

## Distribució geogràfica

Es troba a l'illa de Maurici.

## Referències

* ↑ Encyclopedia of Life (anglès)
* ↑ Griffiths, O. (1996). "Dupontia perlucida." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]

## Enllaços externs

* BioLib (anglès)
# Duppi-Tessub

Duppi-Tessub va ser rei d'Amurru en una data indeterminada abans del 1300 aC. El nom de Duppi-Tessub fa referència al déu de les pluges i les tempestes dels hitites i els hurrites anomenat Tessub.
Era fill d'Aziru, i net d'Abdi-Asirta, dos dirigents d'Amurru que havien causat problemes al faraó d'Egipte. Segons diuen les Cartes d'Amarna, Duppi-Tessub va escriure al faraó Akhenaton per demanar-li que deixés en llibertat al seu pare Aziru, que havia anat a Egipte per explicar les seves accions contra Rib-Hadda, rei de Gubla i aliat dels egipcis. Aziru l'hauria desterrat i segurament el va fer matar. Akhenaton el va retenir a Egipte gairebé un any, i el seu fill Duppi-Tessub hauria ocupat provisionalment el tron d'Amurru.
Més endavant va tornar a ser rei (Aziru havia recuperat el tron) i va signar diversos tractats d'aliança amb Mursilis II, rei dels hitites, que el va ajudar en les lluites territorials que Duppi-Tessub va tenir amb altres prínceps del nord de Síria.

## Referències

* ↑ Cassin, Elena (et al.). Los imperios del Antiguo Oriente: II: el fin del segundo milenio. Madrid: Siglo XXI, 1979, p. 125, 131, 168. ISBN 8432300411.
* ↑ Bernabé, Alberto (et al.) (eds.). Historia y leyes de los hititas: textos del Reino Medio y del Imperio Nuevo. Tres Cantos: Akal, 2004, p. 171-172. ISBN 8446022532.
# Dècada del 810 aC

La dècada del 810 aC comprèn el període que va des de l'1 de gener del 819 aC fins al 31 de desembre del 810 aC.

## Esdeveniments

* 817 aC: Petubastis I
* 814 aC: fundació de Cartago (segons la tradició)
# Dècada del 840

La dècada del 840 comprèn el període que va des de l'1 de gener del 840 fins al 31 de desembre del 849.

## Esdeveniments

* Fundació de Dublín
* Divisió de l'Imperi Carolingi en tres parts per als nets de Carlemany
* Traducció a l'àrab dels escrits de Plató i Aristòtil
# Der Erfinder

Der Erfinder (en alemany L'inventor) és una pel·lícula de coproducció germano-suïssa en alemany del 1981 escrita i dirigida per Kurt Gloor amb un guió basat en l'obra de teatre de Hansjörg Schneider.

## Sinopsi

Jakob Nüssli és un treballador de fàbrica, aficionat i pacifista de l'Oberland de Zúric que el 1916 inventa un vehicle que no funciona amb rodes, sinó amb una banda de rodes. Al mateix temps, la guerra s'està estenent a Europa. Té el suport incondicional del seu amic Otti, però la resta dels seus veïns no veuen amb bons ulls les seves excentricitats. Quan Nüssli va a veure un advocat de patents, veu un reportatge amb imatges de guerra al cinema i veu una cosa anomenada "tanc" que és utilitzada a la batalla del Somme, i que és idèntica al vehicle que ha inventat.

## Repartiment

* Bruno Ganz – Jakob Nüssli
* Walo Lüönd – Otti
* Verena Peter – Martha Nüssli
* Oliver Diggelmann – Seppli Nüssli
* Klaus Knuth – Philipp Nüssli
* Thomas Ott – Kobi
* Babett Arens – Lisbeth
* Inigo Gallo – Victor
* Erwin Kohlund – Fabricant
* Klaus Steiger – Doctor
* Walter Ruch – Reverend
* Mathias Gnädinger – especulador
* Ettore Cella – Patró

## Recepció

Va participar en la selecció oficial del 31è Festival Internacional de Cinema de Berlín. També va guanyar el premi OCIC al Festival Internacional de Cinema de Sant Sebastià 1981.

## Referències

* ↑ Der Erfinder a artfilm.ch
* ↑ Der Erfinder a filmpodium.ch
* ↑ «31st Berlin International Film Festival». berlinale.de. Arxivat de l'original el 26 agost 2010. [Consulta: 22 agost 2010].
* ↑ «Storie di ordinaria follia», de Ferreri, Gran Premio de la Crítica, La Vanguardia, 29 de setembre de 1981
# East Bend

East Bend és una població dels Estats Units a l'estat de Carolina del Nord. Segons el cens del 2000 tenia 659 habitants.

## Demografia

Segons el cens del 2000, East Bend tenia 659 habitants, 271 habitatges i 188 famílies. La densitat de població era de 198,8 habitants per km².
Dels 271 habitatges en un 32,8% hi vivien nens de menys de 18 anys, en un 56,1% hi vivien parelles casades, en un 9,6% dones solteres, i en un 30,6% no eren unitats familiars. En el 28,8% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,6% tenia menys de 18 anys, un 9% entre 18 i 24, un 30,3% entre 25 i 44, un 22,5% de 45 a 60 i un 12,6% 65 anys o més.
L'edat mediana era de 37 anys. Per cada 100 dones de 18 o més anys hi havia 89,9 homes.
La renda mediana per habitatge era de 39.333 $ i la renda mediana per família de 49.000 $. Els homes tenien una renda mediana de 32.321 $ mentre que les dones 26.667 $. La renda per capita de la població era de 17.611 $. Entorn del 3,3% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- East Bend». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dime with a Halo

Dime with a Halo (anglès Moneda amb aureola) és una pel·lícula de 1963 dirigida per Boris Sagal. És protagonitzada per Bárbara Luna i Rafael López. Fou projectada com a part de la selecció oficial del Festival Internacional de Cinema de Sant Sebastià 1963.

## Argument

Quatre lladregots del carrer, liderats per Chuy, apostaren 2 dòlars en una cursa de cavalls cada setmana. Un amable americà, el senyor Jones, aposta per ells mentre visita cada setmana Tijuana per visitar clubs de striptease i prostitutes. A la colla se li uneix un nou noi de la ciutat, Jose, la germana del qual, Juanita, es despulla en un club local. Per tenir una mica de sort, els nois decideixen robar una moneda a la caixa dels pobres de l'església per "fer de Jesús un company" en l'aposta. Guanyen 81.000 dòlars. Volent confiar en un adult per cobrar el seu bitllet, Juanita es posa en contacte amb Mr. Jones a Los Angeles. Jones porta els diners de l'aposta en efectiu, però té un atac de cor mentre ho fa. El bitllet surt volant. Incapaços de trobar el bitllet d'apostes, els nois tornen el cèntim a la caixa dels pobres.

## Notes de producció

Dime with a Halo va ser la última pel·lícula rodada als Estudis Hal Roach. Boris Sagal va usar les instal·lacions de Roach perquè semblava una ciutat mexicana decadent.

## Repartiment

Entre els repartiment hi havia:
* Barbara Luna - Juanita
* Rafael López - Chuy Perez
* Roger Mobley - Jose
* Paul Langton - Mr. Jones
* Robert Carricart - Cashier
* Jennifer Bishop - Stripper

## Referències

* ↑ Pel·lícules a la selecció de 1963 al web del Festival
* ↑ «Archived copy». Arxivat de l'original el 2014-05-31. [Consulta: 30 maig 2014]. Arxivat 2014-05-31 a Wayback Machine.
* ↑ Synopsis by Hal Erickson. «Dime with a Halo (1963) - Boris Sagal | Synopsis, Characteristics, Moods, Themes and Related». AllMovie, 01-05-1963. [Consulta: 29 octubre 2016].
# Dooms

Dooms és una concentració de població designada pel cens dels Estats Units a l'estat de Virgínia. Segons el cens del 2000 tenia 1.282 habitants.

## Demografia

Segons el cens del 2000, Dooms tenia 1.282 habitants, 522 habitatges, i 386 famílies. La densitat de població era de 124,7 habitants per km².
Dels 522 habitatges en un 26,6% hi vivien nens de menys de 18 anys, en un 59,8% hi vivien parelles casades, en un 9,4% dones solteres, i en un 25,9% no eren unitats familiars. En el 21,1% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,4% tenia menys de 18 anys, un 4,8% entre 18 i 24, un 29,6% entre 25 i 44, un 28,6% de 45 a 60 i un 15,6% 65 anys o més.
L'edat mediana era de 42 anys. Per cada 100 dones de 18 o més anys hi havia 92 homes.
La renda mediana per habitatge era de 31.940 $ i la renda mediana per família de 37.800 $. Els homes tenien una renda mediana de 29.347 $ mentre que les dones 24.083 $. La renda per capita de la població era de 24.600 $. Entorn del 9% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dooms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Dooms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Doon

Doon és una població dels Estats Units a l'estat d'Iowa. Segons el cens del 2000 tenia 533 habitants.

## Demografia

Segons el cens del 2000, Doon tenia 533 habitants, 202 habitatges, i 151 famílies. La densitat de població era de 354,8 habitants per km².
Dels 202 habitatges en un 38,1% hi vivien nens de menys de 18 anys, en un 69,8% hi vivien parelles casades, en un 4,5% dones solteres, i en un 24,8% no eren unitats familiars. En el 22,8% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,13.
Per edats la població es repartia de la següent manera: un 30% tenia menys de 18 anys, un 9% entre 18 i 24, un 27% entre 25 i 44, un 18,6% de 45 a 60 i un 15,4% 65 anys o més.
L'edat mediana era de 32 anys. Per cada 100 dones de 18 o més anys hi havia 100,5 homes.
La renda mediana per habitatge era de 33.281 $ i la renda mediana per família de 39.773 $. Els homes tenien una renda mediana de 26.607 $ mentre que les dones 19.286 $. La renda per capita de la població era de 14.698 $. Entorn del 6,4% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Doon». American Fact Finder. Oficina del Cens dels Estats Units, 12-01-2010.
# Edward Adelbert Doisy

Edward Adelbert Doisy (Hume, Illinois, 3 de novembre de 1893 - Saint Louis, Missouri, 23 d'octubre del 1986) fou un bioquímic, metge i professor universitari nord-americà guardonat amb el Premi Nobel de Medicina o Fisiologia l'any 1943.

## Biografia

Va estudiar química a la Universitat d'Illinois, on es va graduar l'any 1916. Posteriorment amplià els seus estudis a la Universitat Harvard, on es va doctorar en medicina l'any 1920. Des de 1919 fou professor associat a la Universitat de Washington, esdevenint el 1923 professor de bioquímica a la Universitat de Saint Louis.
Orientà la seva recerca científica al voltant de les hormones sexuals. Així l'any 1923 al costat d'Edgard Allen va idear la primera dosificació dels estrògens, el 1929 va aïllar l'estrona, un dels components de l'estrogen, i el 1935 l'estradiol.
Interessat també en la vitamina K, va aconseguir descobrir la seva estructura química. L'any 1943 fou guardonat amb el Premi Nobel de Medicina o Fisiologia «pels seus treballs en l'obtenció de la vitamina K i la seva estructura», premi que compartí amb el danès Henrik Dam.

## Notes

* ↑ Pàgina de l'Institut Nobel, Premi Nobel de Medicina 1943 (anglès)

## Bibliografia

* Zetterström, Rolf «H. C. P. Dam (1895-1976) and E. A. Doisy (1893-1986): the discovery of antihaemorrhagic vitamin and its impact on neonatal health». Acta Paediatr. [Noruega], 95, 6, juny 2006, pàg. 642–4. DOI: 10.1080/08035250600719739. ISSN: 0803-5253. PMID: 16754542.
* Fitch, C D «In memoriam: Edward A. Doisy, Ph. D». J. Clin. Endocrinol. Metab. [UNITED STATES], 66, 5, maig 1988, pàg. 1094–5. ISSN: 0021-972X. PMID: 3283162.

## Enllaços externs

* http://nobelprize.org/medicine/laureates/1943/doisy-bio.html
* http://biochemweb.slu.edu/ Arxivat 2011-07-20 a Wayback Machine.
# Edward Abramowski

Edward Józef Abramowski (conegut amb el pseudònim de Czajkoszki) (17 d'agost de 1868 - 21 de juny de 1918) fou un filòsof, psicòleg i poeta polonès. Fou crític del marxisme, famós per haver escrit Socialisme d'Estat (1904). D'altres obres seves són El cooperativisme com a mitjà per a l'emancipació de la classe treballadora i Idees socials del cooperativisme. També és conegut per la seva tasca en la psicologia de la intuïció.

## Referències

* ↑ Polski Słownik Biograficzny. T. 1. Polska Akademia Umiejętności – Skład Główny w Księgarniach Gebethnera i Wolffa, 1935.
* ↑ Błesznowski, Bartłomiej «The self as a multitude: Edward Abramowski’s social philosophy and the politics of cooperativism in Poland at the turn of the 20th century» (en anglès). European Journal of Political Theory, 21, 4, 01-10-2022, pàg. 692–714. DOI: 10.1177/1474885120955147. ISSN: 1474-8851.